1.3. การประกอบธุรกิจของแต่ละผลิตภัณฑ์

1.3.1. ลักษณะทั่วไปของผลิตภัณฑ์

[]

[]

[]

[]

[][][][][][][][][]

ผลิตภัณฑ์ที่สำคัญในกลุ่มนี้แบ่งออกเป็น

[]

[]

[]

กำลังการผลิตในปี 2552

1. กลุ่มผลิตภัณฑ์เพาเวอร์ซัพพลาย

  1.1. กลุ่มผลิตภัณฑ์เพาเวอร์ซัพพลายเพื่อการบริโภค

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 7,500 ตารางเมตร

จำนวนพนักงาน : 685 คน

  สายการผลิต : เพาเวอร์ซัพพลาย 10 สาย (สำหรับ Boardband 4 สาย พริ๊นเตอร์ 1 สาย

  และผลิตภัณฑ์อิเล็กทรอนิกส์ในภาคอุตสาหกรรม 5 สาย)

  ผลิตเต็มที่ : เพาเวอร์ซัพพลายสำหรับ Boardband 420,000 หน่วยต่อเดือน

  เพาเวอร์ซัพพลายสำหรับ พริ๊นเตอร์ 320,000 หน่วยต่อเดือน

  เพาเวอร์ซัพพลายสำหรับผลิตภัณฑ์อิเล็กทรอนิกส์ในภาคอุตสาหกรรม 870,000 หน่วยต่อเดือน

ผลิตจริงเฉลี่ย : คิดเป็นร้อยละ 80 ของกำลังการผลิตเต็มที่

  1.2. กลุ่มผลิตภัณฑ์เพาเวอร์ซัพพลายสำหรับระบบเทคโนโลยีสารสนเทศ

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 2,748 ตารางเมตร

จำนวนพนักงาน : 230 คน

  สายการผลิต : เพาเวอร์ซัพพลาย 4 สาย (สำหรับ Storage 3 สายและสำหรับเซิร์ฟเวอร์ 1
  สาย)

  ผลิตเต็มที่ : เพาเวอร์ซัพพลายสำหรับ Storage 36,000 หน่วยต่อเดือน

  เพาเวอร์ซัพพลายสำหรับเซิร์ฟเวอร์ 12,000 หน่วยต่อเดือน

ผลิตจริงเฉลี่ย : คิดเป็นร้อยละ 80 ของกำลังการผลิตเต็มที่

  1.3. กลุ่มผลิตภัณฑ์ DC-DC

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 6,800 ตารางเมตร

  จำนวนพนักงาน : 300 คน

สายการผลิต : 19 สาย

ผลิตเต็มที่ : 1,000,000 หน่วยต่อเดือน

  ผลิตจริงเฉลี่ย : คิดเป็นร้อยละ 80 ของกำลังการผลิตเต็มที่

2. กลุ่มผลิตภัณฑ์ DES

2.1 ผลิตภัณฑ์ดีอีเอส (ประเทศไทย)

สถานที่ตั้ง : นิคมอุตสาหกรรมบางปู จังหวัดสมุทรปราการ

พื้นที่การผลิต : 19,500 ตารางเมตร

จำนวนพนักงาน : 1,490 คน

สายการผลิต : 28 สาย

ผลิตเต็มที่ : 400,000 หน่วยต่อเดือน

  ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

2.2 ผลิตภัณฑ์ดีอีเอส (ประเทศสโลวาเกีย)

สถานที่ตั้ง : Dubnica nad Vahom, Slovakia

พื้นที่การผลิต : 13,000 ตารางเมตร

จำนวนพนักงาน : 724 คน

ผลิตเต็มที่ : 50,000 หน่วยต่อเดือน

ตู้ระบบเพาเวอร์ซิสเต็มประกอบสำเร็จ 2,500 หน่วยต่อเดือน

ผลิตจริงเฉลี่ย : คิดเป็นร้อยละ 67 ของกำลังการผลิตเต็มที่

3. กลุ่มผลิตภัณฑ์ Telecom Power

  3.1 ผลิตภัณฑ์ Telecom Power (ประเทศไทย) : ปัจจุบันใช้กำลังการผลิตร่วมกับผลิตภัณฑ์
  DES

  3.2 ผลิตภัณฑ์ Telecom Power (อินเดีย)

  สถานที่ตั้ง : Plot No 38, Phase 1, Sector 5, Integrated Industrial Estate,
  Pantnagar (Rudrapur), Udhamsingh Nagar, Uttarakhand India -263153

  พื้นที่การผลิต : 13,500 ตารางเมตร

 จำนวนพนักงาน : 286 คน

สายการผลิต : 10 สาย สำหรับเพาเวอร์ซิสเต็มสำหรับระบบโทรคมนาคม

ผลิตเต็มที่ : 5,500 หน่วยต่อเดือน

ผลิตจริงเฉลี่ย : คิดเป็นร้อยละ 47 ของกำลังการผลิตเต็มที่

4. กลุ่มผลิตภัณฑ์ชิ้นส่วนอิเล็กทรอนิกส์ แบ่งออกตามกลุ่มของผลิตภัณฑ์ได้ดังนี้

  4.1 ผลิตภัณฑ์พัดลมระบายความร้อน (Cooling Fan)

สถานที่ตั้ง : นิคมอุตสาหกรรมเวลโกร์ จังหวัดฉะเชิงเทรา

พื้นที่การผลิต : 16,700 ตารางเมตร

จำนวนพนักงาน : 1,300 คน

  สายการผลิต : 30 สาย

  ผลิตเต็มที่ : 3,000,000 หน่วยต่อเดือน

ผลิตจริงเฉลี่ย : คิดเป็นร้อยละ 75 ของกำลังการผลิตเต็มที่

4.2 ผลิตภัณฑ์อีเอ็มไอฟิลเตอร์ (EMI Filter)

สถานที่ตั้ง : นิคมอุตสาหกรรมเวลโกร์ จังหวัดฉะเชิงเทรา

พื้นที่การผลิต : 5,400 ตารางเมตร

จำนวนพนักงาน : 560 คน

สายการผลิต : 25 สาย

ผลิตเต็มที่ : 5,000,000 หน่วยต่อเดือน

ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

4.3 ผลิตภัณฑ์โซลินอยด์/แมกเนติค (Solenoid/Magnetic)

สถานที่ตั้ง : นิคมอุตสาหกรรมเวลโกร์ จังหวัดฉะเชิงเทรา

พื้นที่การผลิต : 5,100 ตารางเมตร

จำนวนพนักงาน : 250 คน

สายการผลิต : 30 สาย

ผลิตเต็มที่ : แมกเนติค 10,000,000 หน่วยต่อเดือน

โซลินอยด์ 3,000,000 หน่วยต่อเดือน

ผลิตจริงเฉลี่ย : คิดเป็นร้อยละ 65 ของกำลังการผลิตเต็มที่

การส่งเสริมการลงทุน

บริษัทฯได้รับสิทธิพิเศษทางด้านภาษีอากรจากคณะกรรมการส่งเสริมการลงทุนภายใต้เงื่อนไขต่าง ๆ
ที่กำหนดไว้ บริษัทฯได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

[TABLE]

1.3.2. การตลาดและสภาวการณ์แข่งขัน

1.3.2.1. แนวโน้มภาวะอุตสาหกรรมในปี 2553

นวโน้มตลาดโลกของผลิตภัณฑ์เพาเวอร์ซัพพลาย

[]

[]

[]

[]

[]

[]

[]

[]

[]

1.3.2.2. ทิศทางการดำเนินธุรกิจในปี 2553

หลังจากที่สภาวการณ์ต่างๆ ได้เริ่มคลี่คลายจากสภาวะวิกฤติเศรษฐกิจที่เกิดขึ้นในปี 2552
ทำให้บริษัทฯ คาดว่าในปี 2553 นี้ตลาดมีแนวโน้มที่จะฟื้นตัว ซึ่งบริษัทฯ
มีแผนที่จะเดินหน้าสร้างการเติบโตและมุ่งเน้นความสำคัญในธุรกิจพลังงานสีเขียว (Green
energy) ต่อไป ปัจจุบันบริษัทฯ ได้แบ่งกลุ่มธุรกิจเป็น 4 กลุ่มหลักตามลักษณะการซื้อของลูกค้าดังนี้

  1. ธุรกิจสินค้าประเภท ODM (Original Design Manufacturing) (Global ODM)

  2. ธุรกิจการประกอบและจัดจำหน่ายสินค้าในภูมิภาค (Regional Integration)
  สินค้าหลักในกลุ่มนี้ ได้แก่ อุปกรณ์การจ่ายไฟที่ใช้ในระบบโทรคมนาคม

  3. ธุรกิจภายใต้ตราสินค้า “Delta” และการจัดจำหน่ายในภูมิภาค (Global Branding &
  Regional Distribution)

  4. ธุรกิจอุปกรณ์อิเล็กทรอนิกส์สำหรับพกพา (Consumer Handheld Devices)

กลุ่มธุรกิจที่ 1 ธุรกิจสินค้าประเภท ODM (Original Design Manufacturing) (Global
ODM)

ธุรกิจกลุ่ม DMS (Design, Manufacturing, and Service) ของบริษัทฯ
ได้สร้างผลการดำเนินงานที่น่าพอใจอย่างมากในปี 2552
ที่ผ่านมาและยังคงมีแนวโน้มที่จะเติบโตอย่างต่อเนื่องต่อไปยังปี 2553
สำหรับผลิตภัณฑ์ในกลุ่มเพาเวอร์ซัพพลายที่ใช้ในอุปกรณ์เซิร์ฟเวอร์ (High end server)
อุปกรณ์เก็บข้อมูลของระบบคอมพิวเตอร์ (Storage) และคอมพิวเตอร์ระบบเครือข่าย
(Networking power supply) บริษัทฯมีลูกค้าที่สำคัญ ได้แก่ IBM Sun Micro LSI Cisco
Google เป็นต้น นอกจากนี้ผลิตภัณฑ์ของบริษัทฯ
ยังได้รับการยอมรับให้เป็นอุปกรณ์จ่ายกระแสไฟให้แก่ศูนย์ข้อมูลกลางของเว็บไซต์ชั้นนำของโลกอีกรายหนึ่งคือ
Facebook อีกด้วย ซึ่งบริษัทฯ
จะยังคงให้ความสำคัญในการเพิ่มประสิทธิภาพการทำงานให้แก่ผลิตภัณฑ์อย่างต่อเนื่อง
เพราะผลิตภัณฑ์ที่มีประสิทธิภาพการทำงานสูงนอกจากจะเพิ่มระดับการจ่ายกระแสไฟให้สูงขึ้นแล้ว
ยังช่วยลดผลกระทบในเรื่องของภาวะโลกร้อนได้อีกด้วย
เนื่องจากจะลดการปล่อยก๊าซเรือนกระจกสู่ชั้นบรรยากาศในปริมาณที่น้อยลง นอกจากนี้
ยังเน้นการเพิ่มความยืดหยุ่นในการจัดส่งสินค้า ทั้งนี้
เพื่อให้เหมาะสมกับภาวะตลาดยังมีความไม่แน่นอนสูงในปัจจุบัน
ซึ่งจะเป็นสร้างความพึงพอใจให้แก่ลูกค้า
รวมยังคงมุ่งลดต้นทุนการผลิตอย่างต่อเนื่องเพื่อเพิ่มความสามารถในการแข่งขัน
ตลอดจนการพัฒนาในด้านอื่นๆ ควบคู่ไปกับการพยายามรักษาข้อได้เปรียบต่างๆ
และพัฒนาในจุดที่ยังสามารถปรับปรุงได้ต่อไป

[]ส่วนอุปกรณ์ที่ใช้ในอุตสาหกรรมรถยนต์ บริษัทฯ ได้ร่วมงานกับผู้ผลิตรถยนต์ในระดับชั้นนำ ได้แก่
Lear, Tesla, GM, Daimler เป็นต้น โดยในปี 2553 บริษัทฯ
ได้มีแนวทางที่จะมุ่งเน้นการพัฒนาอุปกรณ์ที่ใช้ในรถยนต์ให้สามารถครอบคลุมการทำงานได้ครบวงจรตั้งแต่เครื่องประจุไฟฟ้า
(AC charger) อุปกรณ์ DC converter และสถานีประจุไฟฟ้า (Station charger)
ซึ่งในปัจจุบันบริษัท

ได้มีการร่วมมือกับผู้ผลิตรถยนต์รายใหญ่หลายรายในการพัฒนาและผลิตผลิตภัณฑ์ดังกล่าว
นอกจากนี้พัดลมระบายความร้อน (DC fan)
ก็เป็นอีกผลิตภัณฑ์หนึ่งที่ได้รับการตอบรับเป็นอย่างดีหลังจากที่อุตสาหกรรมรถยนต์เริ่มมีการฟื้นตัวในปี
2552 ที่ผ่านมาและคาดว่าจะยังคงเติบโตต่อเนื่องต่อไปในปี 2553 เช่นกัน

ส่วนสินค้าในกลุ่มผลิตภัณฑ์อีเอ็มไอ และโซลินอยด์ ในปี 2552 บริษัทฯ
ได้มีการดำเนินการขยายตลาดโดยได้มีการติดต่อกับกลุ่มผู้ผลิตเครื่องใช้ไฟฟ้าภายในบ้านรายใหญ่
ซึ่งบริษัทฯ คาดว่าจะได้รับคำสั่งซื้อจากกลุ่มผู้ผลิตดังกล่าวตั้งแต่ปี 2553 เป็นต้นไป
ส่วนอุปกรณ์วาล์วไฮโดรลิครุ่นใหม่ที่ใช้สำหรับเครื่องใช้ไฟฟ้าภายในบ้านและส่วนเชื่อมต่อกับระบบทดน้ำ
(irrigation system) มีแนวโน้มที่สดใสเช่นกัน นอกจากนี้ อุปกรณ์อีเอ็มไอของบริษัทฯ
ในปัจจุบันก็ได้รับการยอมรับจากผู้ผลิตเครื่องใช้ไฟฟ้ารายใหญ่ เช่น ซัมซุง
ที่ได้นำอีเอ็มไอของบริษัทฯ มาใช้เป็นส่วนประกอบในผลิตภัณฑ์ทีวีจอแบน (PDP TV)
แต่อย่างไรก็ตาม แนวทางการบริหารจัดการผลิตภัณฑ์อีเอ็มไอ
บริษัทฯได้กำหนดเป้าหมายไว้ในสองเรื่องหลัก ได้แก่ 1)
การดำเนินการพัฒนาและออกแบบผลิตภัณฑ์รวมทั้งนำคำสั่งซื้อจากลูกค้าทุกรายการให้เข้าสู่การผลิตให้ทันภายในครึ่งปีแรกของปี
2553 และ 2) การแสวงหาโอกาสทางการตลาดใหม่ๆ
ในอุตสาหกรรมเครื่องใช้ไฟฟ้าที่ประหยัดพลังงานและกลุ่มที่ใช้พลังงานทดแทนอื่นๆให้มากขึ้น

กลุ่มธุรกิจที่ 2 ธุรกิจการประกอบและจัดจำหน่ายสินค้าในภูมิภาค (Regional Integration)

แม้ว่าธุรกิจเพาเวอร์ซัพพลายสำหรับระบบโทรคมนาคมจะได้รับผลกระทบจากภาวะเศรษฐกิจที่ถดถอยค่อนข้างรุนแรงในปี
2552 แต่บริษัทฯ ยังคงสามารถรักษาผลประกอบการในธุรกิจนี้ไว้ได้ในระดับที่น่าพอใจ
ซึ่งลูกค้าที่สำคัญในกลุ่มนี้ได้แก่ Indus Towers, Bharti Infratel, Alcatel Lucent,
Ericsson, Nokia Siemens Network

และ Vodafone โดยในปีเดียวกันนี้ บริษัทฯ ได้นำเครื่องเรียงกระแสไฟสำหรับระบบโทรคมนาคม
(Telecom power rectifier) ขนาด 4,000 วัตต์ที่มีอัตราการจ่ายไฟสูงถึงร้อยละ 95
ออกสู่ตลาดในประเทศอินเดีย รวมทั้งสามารถสร้างส่วนแบ่งตลาดของบริษัทฯ
ในตลาดของผลิตภัณฑ์เพาเวอร์ซัพพลายที่ใช้

ในระบบโทรคมนาคมให้มีการเติบโตอย่างต่อเนื่อง
รวมทั้งมีการพัฒนาการนำเสนอบริการและ/หรือผลิตภัณฑ์ซึ่งตอบสนองความต้องการของธุรกิจด้านพลังงานแบบครบวงจรให้แก่ลูกค้าในอุตสาหกรรมโทรคมนาคมมากขึ้น
(อาทิเช่น การออกแบบระบบไฟฟ้าในสถานี การรักษาเสถียรภาพพลังงาน การแปลงพลังงาน
การจัดเก็บพลังงาน และการดำเนินการติดตั้งและส่งมอบงาน รวมไปถึงการบริการดูแลรักษา)

สำหรับการดำเนินงานที่สำคัญในปี 2553 สำหรับธุรกิจกลุ่มนี้ ได้แก่
การรักษาการเป็นผู้นำตลาดและการลดต้นทุนอย่างต่อเนื่องเพื่อสร้างศักยภาพการทำกำไร
รวมทั้งการขยายการลงทุนในอินเดียด้วยการจัดตั้งศูนย์การวิจัยและพัฒนาผลิตภัณฑ์เพิ่มอีกแห่งหนึ่งในทางตอนใต้ของประเทศอินเดียเพื่อเพิ่มความสามารถในการออกแบบและพัฒนาผลิตภัณฑ์
พร้อมทั้งจะใช้นโยบายเชิงรุกเพื่อขยายส่วนแบ่งตลาดในประเทศบราซิลและกลุ่มตะวันออกกลางเพื่อก้าวสู่การเป็นผู้นำในตลาดโลกต่อไป

กลุ่มธุรกิจที่ 3 ธุรกิจภายใต้ตราสินค้า “Delta” และการจัดจำหน่ายในภูมิภาค (Global
Branding & Regional Distribution)

หลักการสำคัญของบริษัทฯ ในการนำสินค้าใหม่เข้าสู่ตลาด คือ
ต้องนำสินค้าเข้าสู่ตลาดให้ได้เร็วที่สุดด้วยสินค้าที่มีคุณภาพดีเยี่ยมและมีสายผลิตภัณฑ์ที่ครบถ้วน
สินค้าหลักในกลุ่มนี้ยังคงเป็นอุปกรณ์โซล่าอินเวอร์เตอร์ (Solar inverter)
และอุปกรณ์ที่เกี่ยวข้องกับพลังงานทางเลือกอื่นๆ
ซึ่งความพร้อมด้านบุคลากรก็เป็นอีกภารกิจหนึ่งที่บริษัทฯ
ต้องให้ความสนใจเพื่อให้สามารถรองรับการขยายตัวของธุรกิจนี้ได้อย่างมีประสิทธิภาพซึ่งตลาดสินค้าในธุรกิจนี้ถือว่ามีความน่าสนใจเนื่องจากมีศักยภาพในการเติบโตและมีอัตรากำไรค่อนข้างสูง
ในปี 2552 บริษัทฯ ได้เริ่มดำเนินการจำหน่ายอุปกรณ์อินเวอร์เตอร์แบบระบบศูนย์กลาง (Central
inverter) เป็นครั้งแรก และได้มีการปรับปรุงการผลิตเพื่อเพิ่มอัตรากำไร
พร้อมทั้งการเพิ่มช่องทางการจัดจำหน่ายให้มากขึ้น ส่วนในปี 2553 บริษัทฯ
วางแผนที่จะเปิดตัวสินค้าใหม่อีก 15 รุ่นภายใต้ตราสินค้า “Delta” ที่มีกำลังไฟขนาดระหว่าง 2
ถึง 100 กิโลวัตต์เข้าสู่ตลาดยุโรป และจะนำสินค้าอีก 3
รุ่นเข้าสู่ตลาดพลังงานแสงอาทิตย์เพื่อที่อยู่อาศัยในประเทศสหรัฐอเมริกา เกาหลี และออสเตรเลีย

กลุ่มธุรกิจที่ 4 อุปกรณ์อิเล็กทรอนิกส์สำหรับพกพา (Consumer Handheld
Devices)ผลิตภัณฑ์ในกลุ่มนี้เป็นกลุ่มธุรกิจที่แตกต่างโดยสิ้นเชิงจากธุรกิจเดิมที่บริษัทฯ
ได้ดำเนินการมา สินค้าในกลุ่มนี้เป็นสินค้าเพื่อการบริโภค ภายใต้ตรา “Innergie”
ที่ได้เริ่มมีการผลิตและออกจำหน่ายในปี 2552
ผลิตภัณฑ์แรกที่ออกจำหน่ายได้แก่อุปกรณ์จ่ายไฟอเนกประสงค์สำหรับคอมพิวเตอร์โน๊ตบุ๊ค
(Universal notebook adapter/charger) โดยในปี 2553 นี้

[]บริษัทฯ มีแผนที่จะออกผลิตภัณฑ์ใหม่เพิ่มอีก 3 รุ่น ซึ่งทั้ง 3
ผลิตภัณฑ์นี้เพิ่งจะได้รับรางวัลการออกแบบจาก iF Product Design Award 2010 ทั้งนี้
แม้ว่าธุรกิจในกลุ่มนี้จะยังมีขนาดที่ไม่ใหญ่มากนักและจำเป็นต้องใช้เวลาในการสร้างตลาดต่อไปอีกระยะหนึ่ง
แต่เชื่อได้ว่าจะมีแนวโน้มที่มีศักยภาพที่ดีในอนาคต

การดำเนินงานในช่วงต้นปี 2553 นับเป็นการเริ่มต้นที่ดีแต่บริษัทฯ ที่มีคำสั่งซื้อเป็นจำนวนมาก
แต่ต้องเผชิญกับความท้าทายต่างๆ
ในด้านการขาดแคลนวัตถุดิบซึ่งเป็นปัญหาที่เกิดขึ้นในหลายๆอุตสาหกรรมในขณะนี้ อย่างไรก็ตาม
ไม่ว่าในสถานการณ์เช่นใด โดยธรรมเนียมปฏิบัติของบริษัทฯ
จะต้องก็จะยังคงรักษาคุณภาพของผลิตภัณฑ์
และบริการให้อยู่ในระดับที่ดีเยี่ยมทั้งในด้านการผลิตให้ตรงตามข้อกำหนดของสินค้า
(Specification) ราคาและการส่งมอบสินค้า

1.3.3. วัตถุดิบและผู้จำหน่ายวัตถุดิบ

วัตถุดิบหลักของบริษัทฯ สามารถจัดแบ่งได้เป็น 2 ประเภทหลักๆ คือ ชิ้นส่วนไฟฟ้า (Electrical
parts) และชิ้นส่วนเชิงกล (Mechanical parts) โดยชิ้นส่วนไฟฟ้าประกอบด้วยชิ้นส่วนประเภท
semiconductor (ได้แก่ IC, diode, Mosfet, PWM เป็นต้น) และชิ้นส่วนประเภท Passive
(ได้แก่ Capacitors, fuse, Resister, รีเลย์ เป็นต้น)
ซึ่งวัตถุดิบส่วนใหญ่นำเข้ามาจากประเทศสิงคโปร์ ฮ่องกง ญี่ปุ่น ไต้หวัน ยุโรป และอเมริกา
โดยใช้สกุลเงินเหรียญสหรัฐเป็นหลักในการชำระค่าสินค้า ในขณะที่ชิ้นส่วนเชิงกล ได้แก่
แผ่นระบายความร้อน (Heat sink) โลหะ งานปั๊มขึ้นรูปชิ้นงานต่างๆ wire harness
พลาสติกและบรรจุภัณฑ์ ส่วนใหญ่บริษัทฯ ทำการจัดซื้อจากผู้ผลิตภายในประเทศ ทั้งนี้
สัดส่วนมูลค่าการนำเข้าของวัตถุดิบทั้งหมดเทียบกับการสั่งซื้อในประเทศ
คิดเป็นอัตราส่วนประมาณร้อยละ 70 ต่อ 30

ในปัจจุบันบริษัทฯ มีคู่ค้าประมาณ 1,800 ราย โดยการสั่งซื้อในแต่ละรายจะไม่เกินร้อยละ 3.0
ของยอดการสั่งซื้อทั้งหมดของบริษัทฯ